Баккхийчаьрга ладуг1уш, церан х1ума ца хьаеш маьрк1ажан бода боьлча башха генахь йоцчу колхозан амбараш йолчу таь1ара меца нохчий. Мацалло к1елбитарна суйнаш кхерстара церан б1аьргаш чохь. Бодашкахь амбарашна т1етебара. Цигахь аьтту куьйга т1ехь ши п1елг а боцуш, хехо вара, Дед Егор ц1е йолуш цхьа воккха стаг. Вуткъа-лекха волчу цуьнан, даккхий сира мекхаш а, йоца хадийна к1айн маж а яра. Б1арг т1ехь соцуш воккха стаг вара иза. Шен хенахь Украинехь таро йолуш ваьхначу кхунна б1аьрга дан ца дезара Советан 1едал. Цундела и стим санна т1аьхь-т1ахьа 1еткъаш, цунна бохам бан х1уъу а дийр долуш вара х1ара. 1едало къаьмнашна т1ехь лелон харцо лан ца лора. Цуьнан бехк бацара. Цунна гора Сталинан чалтачаша къизаллица, мацаллица х1аллакдеш долу адамаш.